Aarhus Kommune er i øjeblikket i gang med at undersøge, hvilke kommunale ejendomme, der kan være egnede til asylindkvartering.

Det sker efter en henvendelse fra Udlændingestyrelsen, der vurderer, at det er nødvendigt at finde flere tusinde nye indkvarteringspladser over de kommende måneder.

I Aarhus Kommune er i alt 18 kommunale adresser nu i spil, efter at Teknik og Miljø har foretaget en hurtigt forespørgsel vedrørende mulighederne for at tilbyde indkvartering af asylansøgere i Aarhus.

- Det er ikke nemt i Aarhus. Der er meget stort pres både på boligmarkedet, og der er heller ikke så mange tomme kommunale bygninger rundt omkring, men der er selvfølgelig nogle, siger borgmester Jacob Bundsgaard (S).

Hos venstre er der dog bekymring.

- Vi er bekymret for, at vi har en alt for stor koncentration af asylansøgere på ét sted. Vi har dårlige resultater med det i Aarhus i forhold til integration, og det er derfor, at vi skal passe på her, siger Gert Bjerregaard, der er politisk ordfører for venstre i Aarhus Kommune.

Mens der er 4 asylcentre på Djursland og et enkelt i Randers og på Samsø, så er campingpladsen i Ajstrup det eneste sted i Aarhus Kommune, hvor der lige nu er et asylcenter.

Herunder ses de 18 kommunale adresser, som er i spil:

Skovvangsvej 97. Boligdel med 36 boliger, som først frigives 2017. Administrationsdel på 113 kvm

Holmevej 180. Kontorbygning, 1.291 kvm

Hospitalsbygningen, Valdemarsgade 14, 2.427 kvm

Knudrisgade 5. Kontorbygning, 3.240 kvm

Pumpestationen, Kalkværksvej 2. Ikke indrettet til bolig/overnatning.

Hovedbiblioteket er under salg, og der pågår nedbrydningsarbejder. Ikke badefaciliteter, og begrænsede toiletkapacitet

Bækgårdsvej, stuehus. Areal ikke oplyst

Byvej 21, Beder. Daginstitution, 450 kvm

True Gl. Skole, True Byvej 8, Tilst, 721 kvm

Holmstrupgårdsvej 34, Brabrand. Fritidshjem/SFO, 506 kvm

Kolt Skole, Kolt Østervej 43 og 47, Hasselager, 4.187 kvm

Skodshøjen 2, Risskov, Daginstitution, 428 kvm

Jellebakken 2-8, Risskov, 228 kvm

Graven 21, Aarhus C. Tandklinik, 917 kvm

Kirketorvet 20, Tranbjerg. Tandklinik, 403 kvm

Grenåvej 702, Skødstrup. Klub, tidligere kommunekontor, 432 kvm

Rosenstien 2, Aarhus C. Daginstitution, 287 kvm

Søndervangs Alle 42, Viby J. Tidligere pedelbolig for Søndervangskolen, 112 kvm